text: 10 millioner lotto-kroner til Holsted
  11 april 2011 kl. 07.52
  Jylland fik sin Lotto-millionær nummer 11 i år, da 10 millioner kroner satte kursen mod Holsted lørdag aften.
  Den seneste til at blive en del af det fine selskab er en spiller i Holsted. Den heldige vil få sig en dejlig overraskelse, når vedkommende præmiesøger sin kvittering ? den er nemlig 10 millioner kroner værd. 
  Som den eneste Lotto-kvittering i landet har den alle lørdagens syv vindertal på en række.
  Det gyldne spil er en Rækkekupon købt hos SuperBrugsen, Østergade 1-3, 6670 Holsted.
  Årets 24 milliongevinster fordeler sig med 11 i Jylland, syv på Sjælland, fire vundet på PLUS abonnement, en vundet på Fyn og en på Grønland.
  